Kommissionens beslutning

af 13. maj 2002

om proceduren for attestering af byggevarer, som er i kontakt med drikkevand, i henhold til artikel 20, stk. 2, i Rådets direktiv 89/106/EØF

(meddelt under nummer K(2002) 1417)

(EØS-relevant tekst)

(2002/359/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om bygge-varer(1), ændret ved direktiv 93/68/EØF(2), særlig artikel 13, stk. 4, og

ud fra følgende betragtninger:

(1) Kommissionen skal i forbindelse med attestering af en byggevares overensstemmelse vælge mellem de to procedurer i artikel 13, stk. 3, i direktiv 89/106/EØF og i alle tilfælde vælge "den billigste procedure, der er forenelig med sikkerhedshensyn". Det skal således for en given vare eller varetype afgøres, om en produktionskontrolordning i fabrikken på fabrikantens ansvar er en nødvendig og tilstrækkelig betingelse for attestering af overensstemmelse, eller om det er nødvendigt at inddrage et autoriseret certificeringsorgan af grunde, der vedrører kriterierne i artikel 13, stk. 4.

(2) I henhold til artikel 13, stk. 4, i direktiv 89/106/EØF skal den således fastlagte procedure anføres i mandaterne og i de tekniske specifikationer. Begrebet varer eller varetyper bør derfor defineres på samme måde som i mandaterne og i de tekniske specifikationer.

(3) De to procedurer, der er fastlagt i artikel 13, stk. 3, er nærmere beskrevet i bilag III til direktiv 89/106/EØF. Det må derfor for hver vare eller varetype gøres klart ved henvisning til bilag III til nævnte direktiv, hvillke metoder der skal anvendes ved gennemførelsen af de to procedurer, idet visse ordninger ifølge bilag III skal anvendes fortrinsvis.

(4) Den procedure, der er anført i artikel 13, stk. 3, litra a), i direktiv 89/106/EØF, svarer til ordningerne i bilag III, afsnit 2, punkt ii), variant 1, uden løbende overvågning, samt varianterne 2 og 3. Den procedure, der er anført i artikel 13, stk. 3, litra b), svarer til ordningerne i bilag III, afsnit 2, punkt i), og bilag III, afsnit 2, punkt ii), variant 1, med løbende overvågning.

(5) De i denne beslutning fastsatte foranstaltninger er i overensstemmelse med udtalelse fra Det Stående Byggeudvalg -

VEDTAGET FØLGENDE BESLUTNING:

Artikel 1

For byggevarer, der er anført i bilag I, attesteres overensstemmelsen ved en procedure, hvorefter der som supplement til en produktionskontrolordning i fabrikken, som gennemføres af fabrikanten, inddrages et autoriseret certificeringsorgan i bedømmelsen af og overvågningen af produktionskontrollen eller af selve varen.

Artikel 2

I mandater og tekniske specifikationer, jf. artikel 4 i direktiv 89/106/EØF, anføres det, hvilken procedure der skal anvendes til attestering af overensstemmelse i henhold til bilag II.

Artikel 3

Denne beslutning er rettet til medlemsstaterne.

Udfærdiget i Bruxelles, den 13. maj 2002.

På Kommissionens vegne

Erkki Liikanen

Medlem af Kommissionen

(1) EFT L 40 af 11.2.1989, s. 12.

(2) EFT L 220 af 30.8.1993, s. 1.

BILAG I

Rørsæt og opsamlingssystemer, rør, tanke, ventiler, haner, pumper, vandmålere, beskyttelses- og sikkerhedsanordninger, fittings, lim, samlinger, fugemasser, pakninger, membraner, harpikser, overfladebeklædninger inklusive foringer, smøre-midler og fedt, som er i kontakt med drikkevand.

BILAG II

ATTESTERING AF OVERENSSTEMMELSE

For nedenstående anførte produkter og forudsatte anvendelser anmodes CEN/Cenelec/EOTA om at specificere følgende system(er) for attestering af overensstemmelse i de relevante tekniske specifikationer jf. artikel 4 i direktiv 89/106/EØF:

>TABELPOSITION>

System 1+: se byggevaredirektivet (direktiv 89/106/EØF), bilag III. 2.(i), med afprøvning af stikprøver.

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst én medlemsstat ikke stilles lovbestemte krav for den pågældende egenskab (se artikel 2, stk. 1, i direktiv 89/106/EØF og - i givet fald - punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.